Diari Oficial de la Generalitat Valenciana


Sumari del DOGV 7068, del 16-07-2013 (2013/7451)

RESOLUCIÓ de 8 de juliol de 2013, del conseller de Sanitat, per la qual delega competències en matèria de contractació administrativa i de gestió econòmica en determinats òrgans de la Conselleria.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7068

Data del DOGV
:   16-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7451


Data del document
:   08-07-2013

Organisme emissor
:   Conselleria de Sanitat

Tipus de document
:   Resolució

RESOLUCIÓ de 8 de juliol de 2013, del conseller de Sanitat, per la qual delega competències en matèria de contractació administrativa i de gestió econòmica en determinats òrgans de la Conselleria. [2013/7451]  
Mitjançant l'Orde de 18 de gener de 2006, de la Conselleria de Sanitat, s'assignaven atribucions, en matèria de contractació administrativa i de gestió econòmica, a determinats òrgans de la Conselleria.  
Posteriorment, es va publicar el Decret 120/2007, de 27 de juliol, del Consell de la Generalitat, pel qual s'aprovava un nou Reglament Orgànic i Funcional de la Conselleria de Sanitat.  
Recentment el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut, introduïx canvis significatius en l'estructura organitzativa d'aquella.  
Finalment, per Llei 11/2012, de 27 de desembre, de Pressupostos de la Generalitat per a 2013, s'han introduït modificacions substancials en determinades aplicacions orgàniques i funcionals de la Conselleria de Sanitat que, d'acord amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aconsellen l'establiment d'una norma de delegació de competències en matèria contractual i de gestió econòmica en distints òrgans de l'Agència, tant pel que fa als seus servicis centrals com a les institucions sanitàries que en depenen, que en permeta una gestió més àgil i eficaç.  
  
Analitzat el canvi organitzatiu que hi ha hagut i, en virtut de la facultats conferides per l'esmentat decret i pels articles 28.k i l de la Llei 5/1983, de 30 de desembre, del Consell, i 40.1 i 3 del Text Refós de la Llei d'Hisenda Pública de la Generalitat, resolc:  
  
Article 1  
1. Les facultats referides a l'autorització de gastos del capítol I (gastos de personal), incloses les distintes variacions que s'hagen de realitzar en les nòmines, una vegada autoritzades en virtut dels oportuns actes o resolucions administratives dictades pels òrgans competents, es deleguen en els òrgans següents:  
1.1 Servicis centrals  
El director o la directora general de Recursos Econòmics les corresponents al personal dels servicis centrals de la Conselleria i, en general, aquells que es tramiten des dels servicis centrals, siga quin siga el seu origen.  
1.2 Direccions territorials  
En els directors o les directores territorials de la Conselleria els relatius al personal de les seues direccions territorials.  
2. Es delega en els òrgans descrits en l'anterior apartat 1 i també en el secretari autonòmic o secretària autonòmica de l'Agència Valenciana de Salut, el subsecretari o la subsecretària i directors o directores generals, les facultats referides a gastos que siguen imputables a l'article 16, subconcepte 162.01 (formació i perfeccionament del personal), respecte del personal adscrit als seus respectius centres directius.  
En l'Escola Valenciana d'Estudis per a la Salut, estes facultats seran exercides pel subsecretari o per la subsecretària de la Conselleria de Sanitat mancomunadament amb el subdirector o subdirectora general de l'Escola.  
3. En les delegacions es troben implícites aquelles funcions que són necessàries per a l'autorització, disposició, obligació i proposta de pagament, relatives als gastos a què es referisquen.  
  
Article 2  
1. En matèria de contractació administrativa i gestió econòmica les facultats referides als gastos dels capítols II (gastos de funcionament) i VI (inversions reals) es deleguen en els òrgans següents:  
  
Servicis centrals  
En el secretari autonòmic o la secretària autonòmica de l'Agència Valenciana de Salut, subsecretari o subsecretària, directors o directores generals i subdirector o subdirectora general de l'Escola Valenciana d'Estudis per a la Salut, este últim o esta última mancomunadament amb el subsecretari o la subsecretària de la Conselleria de Sanitat, els corresponents a expedients de gastos propis de les seues unitats directives, sempre que s'imputen als programes pressupostaris i centres de gestió que els corresponguen, amb un límit de 83.545.931,00 euros.  
1.2. Direccions territorials  
En els directors o les directores territorials de la Conselleria respecte dels seus centres de gestió, independentment del programa pressupostari.  
2. Les facultats a què fa referència l'apartat 1.2 d'este article seran exercides sempre que els expedients i contractes de què es tracte no excedisquen de la quantitat de 150.000,00 euros.  
3. Les facultats referides a gastos de funcionament i inversions reals de gestió centralitzada que es tramiten pels servicis centrals a càrrec dels mateixos centres de gestió es deleguen en el director general o en la directora general de Recursos Econòmics, i aquells que es tramiten a càrrec del centre de gestió denominat «Gestió Delegada» es deleguen en el secretari autonòmic o en la secretària autonòmica de l'Agència Valenciana de Salut. En ambdós casos independentment del programa pressupostari i amb un límit de 61.044.968,00 euros.  
4. Les facultats referides a gastos de funcionament i inversions reals de les direccions territorials, que per quantia no hagen sigut delegats en els òrgans directius dels mateixos centres de gestió, es deleguen en el subsecretari o en la subsecretària, independentment del programa pressupostari i amb un límit de 54.725.892,00 euros.  
5. Es deleguen en el director general o en la directora general de Recursos Econòmics les facultats referides a gastos de funcionament corresponents a expedients de contractació tramitats a través de la central de compres de béns i servicis.  
6. Als efectes previstos en el present article, s'entendrà com a gastos dels servicis centrals, aquells propis dels centres directius de la Conselleria, tant imputables a programes pressupostaris sense estructura territorial descentralitzada, com els relatius als centres de gestió denominats «Servicis Centrals», i s'entendrà com a gastos de gestió centralitzada els relatius al centre de gestió denominat «Gestió Delegada» o aquells que es tramiten pels servicis centrals a càrrec dels mateixos centres de gestió.  
7. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la central de compres de béns i servicis, una vegada l'òrgan competent per a contractar haja exercit les seues atribucions d'autorització i formalització del contracte, les facultats d'execució del gasto i del contracte queden delegades en els òrgans que corresponga en virtut del que preveu el present article.  
8. Els contractes de gestió de servicis públics que impliquen gastos per a l'Administració, així com aquells amb cànon d'explotació a càrrec de l'adjudicatari, es deleguen en els mateixos òrgans i amb les mateixes limitacions previstes en l'apartat 1 del present article.  
9. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives als gastos a què es referisquen, així com expressament totes les atribucions que la legislació vigent sobre contractació administrativa d'obres, servicis, subministraments i gestió de servicis públics assigna a l'òrgan de contractació.  
  
Article 3  
Les facultats referides a gastos del capítol III (gastos financers) es deleguen en el director o en la directora general de Recursos Econòmics de la Conselleria de Sanitat.  
La resolució d'expedients de reclamació d'interessos de demora, en aquells casos en què siga denegatòria, es delega en els mateixos òrgans que tenen atribucions delegades per a l'autorització del tipus de gastos que donen origen a la reclamació, en virtut del que disposa la present resolució.  
  
Article 4  
1. Les facultats referides a gastos dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, es deleguen en el secretari autonòmic o en la secretària autonòmica de l'Agència Valenciana de Salut.  
2. En la delegació de facultats regulades en el present article es troben incloses totes les atribucions necessàries per a l'autorització, disposició, obligació i proposta de pagament dels gastos a què es referixen.  
  
  
Article 5  
La formalització dels documents relatius a ingressos pressupostaris i de fons extrapressupostaris es delega en el director general o en la directora general de Recursos Econòmics.  
Així mateix, es delega en els òrgans descrits en l'article 2, apartat 1, la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres directius, d'abonaments de facturació i d'anuncis de licitació.  
La formalització de propostes de pagament extrapressupostaris es deleguen en els mateixos òrgans i amb les limitacions previstes en l'article 2, apartat 1 de la present orde.  
  
Article 6  
Sense perjuí del que establix el Decret 24/1998, de 10 de març, del Govern Valencià, pel qual es regulen els fons de caixa fixa, així com en les disposicions que el despleguen, les atribucions encomanades als secretaris generals o unitats equivalents, s'entendrà, en el cas de la Conselleria de Sanitat, que corresponen als òrgans següents:  
  
1. Al director o a la directora general de Recursos Econòmics respecte de les caixes fixes adscrites als òrgans descrits en l'apartat 1.1 de l'article 2.1 de la present resolució.  
2. Als òrgans descrits en l'apartat 1.2 de l'article 2.1 de la present resolució, respecte de les caixes fixes adscrites als seus respectius centres de gestió.  
  
Article 7  
Sense perjuí del que establix el Decret 24/1997, d'11 de febrer, el Govern Valencià, sobre indemnitzacions per raó del servici, així com les disposicions que el despleguen, les atribucions encomanades als subsecretaris o subsecretàries, secretaris o secretàries generals i directors o directores generals, s'entendran referides en el que concernix a la Conselleria de Sanitat als òrgans descrits en l'article 2 de la present orde, respecte del personal adscrit als seus respectius centres.  
  
Article 8  
En les resolucions i actes que s'adopten en virtut del que preveu la present resolució es farà constar expressament que es dicten fent ús de facultats delegades i es consideraran a tots els efectes dictats per l'òrgan delegatori.  
  
Article 9  
Les delegacions d'atribucions i funcions aprovades per mitjà de la present resolució s'entenen sense perjuí de les facultats de l'òrgan delegatori per a avocar el coneixement i resolució de tots els assumptes que crega oportuns, i podrà així mateix revocar la delegació en qualsevol moment, de conformitat amb el que establix l'article 63.5 de la Llei del Consell.  
  
Article 10  
En cas de vacant, absència o malaltia dels òrgans en què s'efectua les delegacions, la suplència serà exercida de la manera següent:  
1. Servicis centrals  
En l'orde establit, als efectes de substitucions, en el Reglament Orgànic i Funcional de la Conselleria de Sanitat.   
2. Direccions territorials  
La suplència serà exercida pels secretaris o per les secretàries territorials respecte dels directors o de les directores territorials.  
  
DISPOSICIONS ADDICIONALS  
  
Primera  
Les referències efectuades a estructures pressupostàries concretes en la present resolució s'entendran adaptades a l'estructura del pressupost de la Conselleria de Sanitat que s'aprove en la llei de pressupostos de la generalitat per a cada exercici.  
  
Segona  
Es faculta el director o la directora general de Recursos Econòmics perquè dicte les instruccions necessàries per a l'aplicació de la present resolució.  
  
DISPOSICIÓ DEROGATÒRIA  
  
Queden revocades totes les disposicions que del mateix rang o d'un rang inferior s'oposen a la present resolució de delegació, així com l'Orde de 18 de gener de 2006, de la Conselleria de Sanitat, per la qual s'assignen atribucions a determinats òrgans de la Conselleria.  
  
DISPOSICIÓ FINAL  
  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 8 de juliol de 2013.- El conseller de Sanitat: Manuel Llombart Fuertes.